ועדת העבודה והרווחה, כנסת 25, פרוטוקול מספר 95, 2023-07-19 00:00

ישראל אייכלר: שלום וברוכים הבאים לוועדת העבודה והרווחה לישיבה בראש חודש אב, א' באב תשפ"ג, ה-19

ישראל אייכלר: 7

ישראל אייכלר: 23

ישראל אייכלר:       אתמול עסקנו בהצעת חוק הנכים, נכי צה"ל ונפגעי פעולות האיבה, היום אנחנו משלימים את הצעת החוק שביקשנו בחוק ההסדרים ויש גם הצעות חוק של חברי הכנסת שאנחנו נדבר עליהן, באותו הנושא, שלא יכול להיות שילד שאיבד גפה אחת לא יוכר כנכה לגבי הזכויות המגיעות לו

ישראל אייכלר:  הייתה הצעת חוק בכנסת, של חבר הכנסת יאסר חוג'יראת, פה הראשון ינון אזולאי, פה ח'טיב יאסין הראשונה ויוסף עטאונה

ישראל אייכלר:  כל הצעות החוק דיברו על העניין הזה של הילד עם הגפה האחת, של האדם עם הגפה האחת

ישראל אייכלר:       שר העבודה אמר במליאת הכנסת, שר העבודה תומך במתן זכאות לגמלת ילד נכה בגין ילדים עם מוגבלות כאמור, לפיכך הממשלה תומכת בתיקון חשוב זה והוא אמר: לכן הנחיתי את המוסד לביטוח לאומי לפעול לתיקון הנדרש בתקנות

ישראל אייכלר:  על כן אני קורא לכם לתמוך בהצעה זו שמובאת למליאה בקריאה טרומית ותמתין לקידום התקנות כאמור

ישראל אייכלר:      בדרך כלל דברים כאלה זה דחייה, אבל ברוך ה' שאנחנו בראש חודש אב ואנחנו יכולים לבשר למחוקקים וגם לציבור שהתקנות אכן הונחו על שולחן ועדת העבודה והרווחה ובעזרת ה' אם הוועדה תאשר את זה אנחנו נעשה תיקון גדול שאני מתפלא, כל מי ששומע את זה מתפלא, שבמשך 75 שנה לא הייתה הכרה בנכה עם גפה אחת, רגל אחת, יד אחת, או דברים דומים

ישראל אייכלר:       אני יודע שיש הצעות להרחיב את הדבר עוד יותר, אנחנו תיכף ניתן לכם את זכות הדיבור בעניין, אבל קודם כל המוסד לביטוח לאומי כדי שיהיה ברור בפרוטוקול על מה מדובר

ישראל אייכלר:  עורכת דין שרית דמרי דבוש

שרית דמרי דבוש: אנחנו מבקשים כאן להביא תיקון לתקנות הביטוח הלאומי על ילד נכה, במסגרתן אנחנו מבקשים לקבוע זכאות לילד עם חוסר בגפה אחת או חוסר בתפקוד מלא בגפה אחת כך שהוא יהיה זכאי, למעשה הוריו יהיו זכאים ,לגמלת ילד נכה בשיעור של 50%

שרית דמרי דבוש:       אנחנו כאן הסברנו, גם לוועדה וליו"ר הוועדה, שהיום הוראת החוק, הוראות התקנות קובעות שמי שילדו קטוע שתי גפיים או בעל חוסר תפקוד בשתי גפיים זכאי לגמלה בשיעור של 100%, ואילו בגין תפקוד לקוי של שתי גפיים הוא זכאי לגמלה בשיעור של 50%

שרית דמרי דבוש:  אנחנו רוצים להשוות את המצב של חוסר תפקוד מלא או חוסר בגפה אחת למצב של מי שמקבל בגין תפקוד לקוי של שתי גפיים

שרית דמרי דבוש:      אני חייבת לציין, כפי שציינו גם בפנייה לוועדה, כי ילדים כאלה בעבר היו יכולים לקבל אם היו דברים נוספים, לקויות נוספות שבגינן אפשר לקבל את גמלת ילד נכה

שרית דמרי דבוש:  כאן אנחנו ממש קובעים שהליקוי הזה מקנה גמלה בגובה של 50%

שרית דמרי דבוש:  העלות התקציבית של התיקון הזה כפי שהערכנו אותה היא כארבעה מיליון וזה על בסיס של הערכה שנמסרה לנו מהעמותה שיש כ-200 ילדים כאלה בישראל

שרית דמרי דבוש:  אלה הנתונים שקיימים אצלנו

ישראל אייכלר: בדרך כלל אנחנו נוהגים שהיועץ המשפטי שלנו מקריא את התקנות כפי שקיבלנו אותן, אבל לפני כן חברי הכנסת צריכים להסתדר מי מדבר ראשון

ישראל אייכלר:  ינון אזולאי, הוא הראשון של המציעים, זכות הדיבור בשבילך

אימאן ח'טיב יאסין: אנחנו תמיד נסתדר

ינון אזולאי: קודם כל תודה רבה לאימאן שוויתרה לי על סדר הדיבור

ינון אזולאי:  קודם כל, אדוני היושב ראש, תודה רבה לך

ינון אזולאי:  לפעמים למה אנחנו מגישים חוק, כמה זמן זה ככה הנושא של הגפה האחת?      

קריאה: מ-2009

ינון אזולאי: כלומר מאז לא שונה החוק הזה וכשאנחנו לפעמים באים אומרים לנו: למה אתם מביאים הצעת חוק? עזבו, אנחנו נביא לכם את זה

ינון אזולאי:  אני בטוח שמ-2009 אמרו אותו דבר, נביא שינוי של גפה אחת

ינון אזולאי:  ברור לי גם בלי לבדוק את זה

ינון אזולאי:  כשבאו אליי והציעו לי, ובאמת מגיע לך יישר כוח, כי את חיה בתוך זה, עוד מהתקופה של אבי ז"ל, אני יודע את הקשר והידידות, וכשאמרו צריך, מיד שמתי את זה

ינון אזולאי:  ייאמר לזכותו, אז היה יעקב מרגי, שבא אליי ואמר לי לרוץ עם זה, ביטוח לאומי תומכים, היום שר העבודה שמתחתיו הביטוח הלאומי יואב בן צור, וכשעשינו את זה, שמתי את זה ופתאום רצו ואמרו שנביא תקנות

ינון אזולאי:       ברוך ה', לא צריכים את הקרדיט, צריכים את העשייה

ינון אזולאי:  בסופו של דבר אם בסוף זה מצליח וזה מגיע אני בעד

ינון אזולאי:  אנחנו לא צריכים שום קרדיט

ינון אזולאי:  וזה הזמן גם להודות לחברת הכנסת אימאן ח'טיב יאסין, שגם היא הגישה יחד איתי את הצעת החוק הזאת ושלה בנפרד

ינון אזולאי:       אדוני היושב ראש, תודה רבה גם לך, אני חושב שזו בשורה

ינון אזולאי:  זו בשורה גדולה כי באמת עד עכשיו לא היה מובן הדבר הזה, לא מובן שילד עם גפה אחת הוא פתאום לא מקבל שום דבר

ינון אזולאי:  אני לא רוצה להגיד את זה, אבל הייתי הולך לתבוע אחורה

ינון אזולאי:  סליחה שאני אומר לכם את זה, כי באמת אדם שנולד עם גפה אחת אין שום סיבה שעל אותה תקופה הוא לא קיבל

ינון אזולאי:  אני אולי פותח לכם פה איזה שהוא – אבל אני בטוח שאנשים יותר חכמים ממני כבר חשבו על זה ויכול להיות שגם יהיה על זה

ינון אזולאי:       אתה מחייך, דניאל, אבל אני אומר לך, תאמין לי, אם זה יהיה זה צריך להיות, אתה יודע למה? כי פעם אחת שהמדינה תלמד, שלא תגיד אנחנו נגיש – אם פעם אחת המדינה תשלם הרבה כסף היא בסוף תתעורר ותגיד שעל העוולות האלה ברגע שמגיעים, רגע בואו נחשוב, יש עוד אנשים בצד השני שהם אולי לא חכמים כמו הצד האוצרי, אבל יש גם אנשים אחרים

ינון אזולאי:  אנחנו לא חכמים, אתה יודע מה אנחנו? אנחנו לא מבינים בכלכלה, אני אישית לא מבין בכלכלה, אני מבין באנשים

ישראל אייכלר: אל תגיד את זה

ישראל אייכלר:  מישהו אמר את זה פעם בטלוויזיה והוא נהיה ראש ממשלה

ינון אזולאי: אני גם לא מבין בראשות ממשלה

ישראל אייכלר: שר אוצר לפני זה

ינון אזולאי: אתה מתחיל לאתגר

אימאן ח'טיב יאסין: עכשיו אנחנו מתחילים לזהות

ינון אזולאי: אל תדאג, גם שר אוצר לא רוצה

ינון אזולאי:  לא שר אוצר, לא ראש ממשלה, זה בסדר גמור, וגם לא במשרד האוצר

ינון אזולאי:  אבל אני באמת אומר, לפעמים צריך חשיבה, להבין שבצד השני יש גם אנשים שחושבים ולכן צריך לשמוע ולא לחכות, 15 כבר כמעט, זה לא ראוי וזה לא נכון

ינון אזולאי:       תודה רבה לכולם, תודה רבה לך, אדוני היושב ראש, אתה מיד אמרת שאני אביא את זה ושתעשו את הכול, והנה, זו בשורה, במיוחד בסוף הכנס הזה, זו בשורה לאותם הורים, לאותם ילדים, בשורה אמיתית, תודה רבה לכם, וסליחה שאני צריך לרוץ

רות פרמינגר: סליחה, אדוני, רק תרשה לי דקה, בגלל שהוא יוצא מפה

רות פרמינגר:  אני רוצה להכיר תודה ענקית בשם 'הצעד הבא' ליינון אזולאי שבאמת נעתר

רות פרמינגר:  בהתחלה הוא לא האמין שאני מדברת על דברים אמיתיים, העוזר שלו גיל אמר לי: רותי, לא יכול להיות, אמרתי לו שאני ממש מבקשת, אנחנו נוכיח לכם

רות פרמינגר:  אני רוצה להגיד לך תודה רבה

רות פרמינגר:       ואני רוצה להגיד לאדוני ולוועדה שאני עוד עבדתי עם אביו עליו השלום, דוד אזולאי, האיש המקסים הזה שאתה מכיר אותו בטח, ואני חושבת שאתה ממשיך דרכו ואני מודה לך מעומק הלב על הפתיחות שלך וההכלה שלך של המצבים האלה

רות פרמינגר:  תודה רבה, ינון

ינון אזולאי: הייתי מאחל שנעשה עוד דברים כאלה, אבל אני מאמין שהמדינה כבר תתקן את זה לבד

רות פרמינגר: נקווה, ואם לא, אז אנחנו נסתייע בך, תודה

ישראל אייכלר: גב' פרמינגר, את היית פה אתמול בתור ראש עמותת נפגעי פעולות איבה

רות פרמינגר: נכון

ישראל אייכלר: בתור מה את עכשיו פה?      

רות פרמינגר: אני אגיד לך

רות פרמינגר:  מאחר שאני בעצמי קטועת רגל, נפצעתי בשדה מוקשים במלחמת ששת הימים ואיבדתי רגל, אז אני הקמתי את נפגעי פעולות איבה הראשון, ומאז אני בארגון, ולפני כמה שנים התבקשתי, זה חברי הטוב רונן, שהוא המנכ"ל של הארגון, התבקשתי להיות חלק מקטועי הגפיים מישראל

ישראל אייכלר: איך קוראים לארגון?      

רות פרמינגר: 'הצעד הבא', זאת קהילה של קטועי גפיים בישראל

רות פרמינגר:  אנחנו פועלים למען הזכויות של קטועי גפיים

ישראל אייכלר: תודה רבה, רציתי שזה יהיה בפרוטוקול

רות פרמינגר: תודה רבה לך, אדוני

ישראל אייכלר: חברת הכנסת אימאן ח'טיב יאסין

ישראל אייכלר:  זה אימאן או איימן, אז אני נזהר

אימאן ח'טיב יאסין: אימאן זה אמונה

ישראל אייכלר: ואיימן?      

אימאן ח'טיב יאסין: איימן זה מצד ימין, הצד הימני

ישראל אייכלר: למדנו משהו

אימאן ח'טיב יאסין: בוקר טוב לכולם, כבוד היושב בראש, חברי כנסת, אורחים נכבדים

אימאן ח'טיב יאסין:  בשבילי זה יום של בשורה שאנחנו יכולים להביא לאנשים מוחלשים ונזקקים וטוב, אפילו אחרי כל כך הרבה שנים המדינה פותחת את העיניים שלה וגם את הלב ומסתכלת על האנשים בראייה אנושית אמיתית ונותנת מענה

אימאן ח'טיב יאסין:  כמו שאמר ינון, אני גם לא מחפשת קרדיט בשבילי, שהדבר ייעשה ושאנשים יקבלו את מה שמגיע להם ויתאפשר להם כמה שאפשר חיים נורמטיביים בעזרת הקצבה שיקבלו

אימאן ח'טיב יאסין:       תרשה לי להמשיך באותו כיוון

אימאן ח'טיב יאסין:  בקדנציה הקודמת וגם עכשיו אני עובדת מול השר על הנושא של כריתת שדיים

אימאן ח'טיב יאסין:  אני מקווה שאנשים כאן בביטוח לאומי, וגם מהאוצר, גם יבינו את העניין הזה

אימאן ח'טיב יאסין:  לא יכול להיות, זה משנות ה-60, תחילת שנות ה-70, ששמו את התקנות האלה והן קיימות עד היום, לא יכול להיות שאנחנו מחפיצים את גוף האישה ומתנים כריתה או קטיעה של איבר בגוף בגיל שלה

אימאן ח'טיב יאסין:  לא יכול להיות

אימאן ח'טיב יאסין:       אני אומרת לכם בוודאות, במיוחד בנושאים כאלה, אלה נושאים שמלווים את הבן אדם לכל החיים

אימאן ח'טיב יאסין:  מה עוד שאנחנו מדברים על כריתת שדיים שזה משהו כל כך מרכזי בנשיות של הנשים וזה לא קשור בכלל

אימאן ח'טיב יאסין:  נכון שלזה יש תפקיד מאוד חשוב בהנקה, אני לא ממעיטה בערך, בשבילי זה דרך החיים, אבל אי אפשר להשאיר את אותן נשים מאחור ולהגיד שבגיל 30 הן יקבלו 50, בגיל 45 תקבלי ככה ובגיל 50 תקבלי 30

אימאן ח'טיב יאסין:  לא יכול להיות, הכאב הוא כאב, האובדן הוא אובדן לכל החיים, המפגש היומי של הנשים עם הדבר הזה היומי, אני אומרת יומי, הוא אובדן של יום יום והוא אבל של יום יום והוא פגיעה נפשית שמתלווה לכל החיים

אימאן ח'טיב יאסין:       כבוד היושב בראש, אני מקווה ודורשת מהוועדה ומהאנשים שיושבים כאן באמת לקחת את הנושא ולעשות צדק עם אותן נשים

אימאן ח'טיב יאסין:  זה מאוד חשוב ומדבר על כלל הסוגיות האלה, כאילו לא מספיק הטראומה והחוויה והמחלה, מה שעברה האישה, וכל הפחד והחשש שמלווה אותה לכל החיים ואנחנו עוד מוסיפים עוד משהו

ישראל אייכלר: תודה רבה, חבר הכנסת עטאונה

אימאן ח'טיב יאסין: שאלה, ברשותך, לפני שאחי יוסף מתחיל לדבר

אימאן ח'טיב יאסין:  אמרת בפתח דבריך שזה היה אסור להביא את זה או לא יכולים להביא את זה בהצעת חוק ואתה מתפלא שהסכימו

ישראל אייכלר: לא, התפלאתי שמקיימים הבטחה בממשלה, כשאומרים שהם יתקינו תקנות ומקיימים אותה

ישראל אייכלר:  זה החידוש

קריאה: זה סיעתא דשמיא

ישראל אייכלר: סיעתא דשמיא ממש

אימאן ח'טיב יאסין: אז אני איתך ואני מקווה שיתקבלו עוד הבטחות שיתקיימו

ישראל אייכלר: כן

ישראל אייכלר:  לכן הקראתי את מה שהשר אמר, שאנחנו נביא את זה והם קיימו את זה

ישראל אייכלר:  אמרו וקיימו, זה דבר חשוב מאוד

אימאן ח'טיב יאסין: זה תלוי במצב פוליטי, אתה יודע

ישראל אייכלר: אני לא יודע אם זה תלוי כל כך פוליטית, פשוט דרשנו את זה בחוק ההסדרים והם קיימו

יוסף עטאונה: תודה רבה, כבוד היושב ראש, ישראל אייכלר

יוסף עטאונה:  אכן אני חושב שזו בשורה מאוד טובה שיכולה לעזור לאנשים, אני שמח גם להיות חלק מהיוזמה שהייתה ועל ההיענות של השר להתקין את התקנות ולתקן עוולה, כי זה לא הגיוני מה שהיה עד היום, שילד שיש לו חוסר תפקוד מלא בגפה אחת או לקות באחת הגפיים, לא היה זכאי לדברים שמקבל מי שיש לו את זה בשתי הגפיים ולכן זה תיקון עוול

יוסף עטאונה:      מניסיון גם כאיש חינוך של ילדים בעלי צרכים מיוחדים שהיה חלק ממערכת החינוך במשך השנים כשעבדנו, אני מכיר את העניין, אני מכיר את המצוקה ואני חושב שזה יכול לעזור וטוב שזה קרה

יוסף עטאונה:  תודה רבה

ישראל אייכלר: תודה רבה

ישראל אייכלר:  אם כן אנחנו ניגשים להקראת התקנון ולאישורו בעזרת ה'

ישראל אייכלר:  עורך הדין נתן פרלמן, היועץ המשפטי של הוועדה, בבקשה, תקריא

נתן פלד: אני רק אסביר לפני כן שהזכאות בתקנות מפוצלת לשתיים, בפסקה 2(1) יש את הזכאות של 50% ובפסקה 2(2) יש את הזכאות של 100%, שתיהן מפנות לאותה תוספת שבה יש רשימה של מצבים, התקנה של ה-50% מפנה לפריטים מסוימים ברשימה, התקנה של 100% מחריגה בדיוק את אותם פרטים מה-100% בגלל שהם רק 50%

נתן פלד:       בנוסף לכך על ה-50%, תקנה 2(4)(ג) מוסיפה עוד 18

נתן פלד: 48% אז בעצם הזכאות היא של 68

נתן פלד: 48% מקצבת יחיד מלאה והסכום המעודכן עומד היום על 1,676 שקלים

רות פרמינגר: סליחה, אדוני, אני מוכרחה להגיד שלא הבנתי, אתה יכול להסביר לנו את זה עוד פעם, בבקשה?      

ישראל אייכלר: השורה התחתונה, אתה אומר ש-50% האלה בתוספת ה-18 מעלה את הסכום ל-1,600 –      

נתן פלד: ו-76 שקלים

ישראל אייכלר: אם זה היה רק 50% כמה זה היה?      

נתן פלד: 1,224

רות פרמינגר: אבל הקצבה מבוססת על האחוזים, שזה 50% פלוס 18% ממה?      

נתן פלד: מקצבת יחיד מלאה

ישראל אייכלר: קיבלנו מתנה פה על הדרך

אימאן ח'טיב יאסין: זה כאילו שאת עובדת בחצי משרה ואז את מקבלת 60%

ישראל אייכלר: כן, אז בואו נקריא את הנוסח כפי שאנחנו נצביע עליו

נתן פלד: הצעת תקנות הביטוח הלאומי (ילד נכה) (תיקון), התשפ"ג-2023          זה הפרט הנוסף שאנחנו מוסיפים עכשיו

נתן פלד:          פסקה (2)(ב), שמחריגה את כל אלה שלא מקבלים 100% אלא רק 50%

דניאל בלנגה: נתן, אני חושב שהייתה לך טעות, ב-1(1) בפסקה (1)(ג) זה במקום 12(ב), אתה אמרת במקום 11(ב)

דניאל בלנגה: לא, במקום 12(ב)

ישראל אייכלר: במקום "ו-12(ב)"

נתן פלד: זה הנוסח המתוקן

רות פרמינגר: אדוני, הסעיף מדבר על 12(ב), אתה רוצה להוסיף עוד אחד, אז במקום שיהיה בסעיף רק אחד - - -     

נתן פלד: אנחנו לא נוגעים ב-12(ב)

רות פרמינגר: לא, אבל אתה רוצה לשנות את הנוסח

ישראל אייכלר: איך יכול להיות שהנוסח בידך שונה מהנוסח שבידי? על איזה נוסח אנחנו מצביעים?      

דניאל בלנגה: אולי נעשה הפסקה של חמש דקות שנבין שנייה

ישראל אייכלר: אני חייב לעשות הפסקה של כמה דקות כדי שהמשפטנים והאוצר ינסחו נוסח שאני אקבל ומה שאני מקבל זה מה שאני רוצה להקריא ולהצביע

ישראל אייכלר:  אנחנו נתכנס ב-10:35

ישראל אייכלר:  הפסקה

ישראל אייכלר: אנחנו חוזרים לישיבה

ישראל אייכלר:  של הצעת תקנות הביטוח הלאומי (ילד נכה) שיאפשר לילד עם גפה לקבל 50% נכות ועוד 18% וביחד הוא יקבל 1,676 שקלים לחודש

ישראל אייכלר:  אני מבקש מהיועץ המשפטי שלנו, עורך דין נתן פרלמן, להקריא את הנוסח של התקנה של ביטוח הלאומי

נתן פלד: הצעת תקנות הביטוח הלאומי (ילד נכה) (תיקון), התשפ"ג-2023             

ישראל אייכלר: תודה רבה

ישראל אייכלר:  אנחנו נצביע עכשיו

רות פרמינגר: אדוני, אפשר הערה קטנה לתקנות עצמן? אני רוצה להגיד שכמו שאמרנו כשתיקנו את תקנות ילד נכה ב-2010, שדילגו על מצב של ילד שחסר גפה או שהגפה לחלוטין לא מתפקדת וזו בעצם הייתה נגיד לאקונה של הממשלה שתיקנה את התיקון הזה, שרצתה לתקן בהרבה דברים, אבל פה פשוט נשמט

רות פרמינגר:  אנחנו רוצים לבקש שתחולת התקנות, כמו שקראנו פה, לא יהיו ממועד האישור שלהן או הפרסום שלהן, תיכף נדבר, אלא שיש איזה שהיא אמירה שהממשלה צריכה אולי לקחת על עצמה ולסייע למשפחות הללו שגידלו ילדים, ויושבת פה משפחה, שאולי אדוני ירשה להם להגיד מילה - - -      

ישראל אייכלר: אנחנו לפני הצבעה כבר

רות פרמינגר: רק פשוט כדי להגיד שיש פה איזה שהיא בקשה מהממשלה לתת לאנשים האלה לפחות אחורנית לתקופה מסוימת, להחיל ולהראות שהמדינה באמת מצטערת על זה שלא תוקן מתי שתיקנו

רות פרמינגר:  אם לא תיקנו אנחנו לא מדברים, אבל משתיקנו לא יכול להיות שעכשיו גם יהיה ב-1 לחודש לאחר פרסומן ולמה זה לא יחול קודם

רות פרמינגר:  אולי אדוני ייתן את האופציה שזה יחול לפני המועד הזה?      

ישראל אייכלר: הבקשה שלך נרשמה בפרוטוקול ובמידה ששר העבודה והביטוח הלאומי יגיעו למסקנה הזאת אנחנו כוועדה נשמח לדון בזה, אבל כרגע אנחנו יכולים לתקן רק את התקנות מהיום והלאה

ישראל אייכלר:  כל מה שנוגע מהיום ואחורה אנחנו נצטרך לקבל את עמדת הביטוח הלאומי ואת הממשלה, כמו מה שאת יודעת פה בחקיקה, לכן יש לנו פה עכשיו הזדמנות להצביע

איימן עודה: רק הערה כללית ועקרונית

איימן עודה:  רציתי לשאול את כבוד היושב ראש אם הוא מוכן להצטרף להצעה שאגיש שלא לכתוב נכים, אפילו לא בעלי מוגבלויות, כי כולנו בעלי מוגבלויות, רק אלוהים מושלם, אלא לכתוב בעלי אתגרים, אם אתה מוכן ללמוד איתי נוסח כזה

ישראל אייכלר: אנחנו שכנים, אני מוכן לדבר איתך כי כבר בדיונים על חוק הנכים אתמול ביקשנו מהאקדמיה ללשון שהם ימצאו הגדרה בת מילה אחת עם שלוש אותיות שזה לא נכה ואם הם ימצאו אנחנו נשמח לאמץ אותה

רונן ליטבק: כבוד יושב ראש הוועדה, כנכה אין שום בעיה שיקראו לנו נכה במקום כל מכבסות המילים האלה שלא אומרות כלום בסוף

רונן ליטבק:  כנכה אני אומר את זה

ישראל אייכלר: אני אומר לגבי זקן, החליפו את המילה זקן לקשיש, מבוגר, אזרח ותיק, החליפו את השם זקן באלף שמות ואני באתי ואמרתי שכשכתוב זקן אצל חז"ל זה שקנה חוכמה, בישישים חוכמה

ישראל אייכלר:  אז טוב לי עם השם זקן, טוב לי עם השם ישישים

ישראל אייכלר:  לגבי הנכה, אם יציעו הצעה טובה יותר, מישהו הציע פה שזה יהיה במילה אחת אז אמרתי בשלוש אותיות אז אין בעיה

ישראל אייכלר:       אנחנו ניגשים להצבעה

ישראל אייכלר:  מי בעד הצעת תקנות הביטוח הלאומי (ילד נכה) כפי שהקריא היועץ המשפטי עו"ד נתן פרלמן? שלושה בעד

ישראל אייכלר:  מי נגד? אף אחד

ישראל אייכלר: בעד – 3 

ישראל אייכלר: נמנעים – אין 

ישראל אייכלר: פה אחד אושרו התקנות של הביטוח הלאומי ואני רוצה להודות לביטוח הלאומי ולכל העובדים שעסקו בזה

רות פרמינגר: אדוני, לפני שאתה מסיים, החברים בביטוח הלאומי אנא מכם, אני חושבת שזה מעמד היסטורי שצריך להודות עליו, אבל רק משפט, תשמעו את ההורים שרוצים להכיר תודה ולהגיד עד כמה הדבר הזה מבחינתם משמעותי

ישראל אייכלר: זכות הדיבור להורים

אתי שבתאי: בוקר טוב

אתי שבתאי:  אני אמא לליאור, ליאור ילדה קטועה גפה אחת, נולדה ללא חמש אצבעות ביד ימין

אתי שבתאי:  כשניגשתי בפעם ראשונה ופניתי לביטוח לאומי וקיבלתי סירוב לא האמנתי, לא האמנתי שקיים כזה דבר שלא מכירים בבת שלי, שלא מכירים בכלל בילד קטוע גפה אחת

אתי שבתאי:  ערערתי כמובן וגם את הערעור דחו לנו

אתי שבתאי:  אני חושבת שאנחנו בשנת 2023 וכמו שמכירים, ואני לא מזלזלת באף אחד, בהפרעות קשב וריכוז, אלרגיות, סכרת נעורים, לא נתפס שילד קטוע גפה אחת אין לו שום הכרה

אתי שבתאי:       זה גובל בזה שבגלל שאין הכרה זה ריצות, זה טרטורים, זה טיפולים פסיכולוגיים, ריפוי בעיסוק, זה מלחמות, לקבל אפילו סייעת בגן לא רצו לאשר לי, רק אחרי מלחמות, כי אין לה הכרה

אתי שבתאי:  הנכות היא מובהקת ורואים אותה ומרגישים אותה וזה גם התסכול של הילדה וזה גם בתפקוד של הילדה

אתי שבתאי:  אני חושבת שחייבים לשנות את זה

קריאה: שינינו

אתי שבתאי: אז קודם כל באמת תודה, אני עוד נורא נרגשת ובאמת לא כל כך מבינה

אתי שבתאי:  אז אני מודה לכם מאוד ששיניתם את זה

אתי שבתאי:  וחשוב לי גם לפנות לביטוח הלאומי, שבאמת יבואו לקראת ההורים כי זה הוצאות וטרטורים, בירוקרטיות, הפסד ימי עבודה, זה המון כספים

אתי שבתאי:  כל ההשקעה הזאת בילד וכל הטיפול סביבו, גם הטיפולים הפסיכולוגיים וכל הפרוטזות, כל הדברים האלה, כל ההתעסקות הזאת זה המון הוצאה כלכלית וזה קשה

אתי שבתאי:  אני אשמח אם ביטוח לאומי יתחשב ובאמת יוכל לתת להורים רטרואקטיבית מה שאפשר

ישראל אייכלר: אני יותר שמעתי את הבקשה ההגיונית מאוד, שמעבר לגמלה הזאת על הגפה את אמרת שצריכים גם סיוע פסיכולוגי ושילוב והוצאות כאלה, אז אנחנו ממליצים לביטוח הלאומי לחשוב על הטיפולים האלה וההוצאות האלה, אתם תחליטו מה שתחליטו ואם תביאו אלינו אנחנו נשמח לקבל תודה

רונן ליטבק: כבוד יושב ראש הוועדה, בשם קהילת הקטועים בישראל שההורים חלק ממנה, תודה רבה על האירוע ההיסטורי הזה

ישראל אייכלר: רונן ליטבק, תודה רבה לך על הפעילות כל השנים ובאמת שיהיה לכם בהצלחה ותזכו למצוות

רות פרמינגר: תודה רבה, יישר כוח, אדוני

ישראל אייכלר: הישיבה הזו נעולה